CELEX: 62013TN0423
Language: sl
Date: 2013-08-16 00:00:00
Title: Zadeva T-423/13: Tožba, vložena 16. avgusta 2013 – Good Luck Shipping proti Svetu

9.11.2013   
            
            
               SL
            
            
               Uradni list Evropske unije
            
            
               C 325/35
            
         Tožba, vložena 16. avgusta 2013 – Good Luck Shipping proti Svetu
   (Zadeva T-423/13)
   2013/C 325/59
   Jezik postopka: angleščina
   
      Stranki
   
   
      Tožeča stranka: Good Luck Shipping LLC (Dubaj, Združeni arabski emirati) (zastopniki: F. Randolph, QC, M. Lester, barrister, in M. Taher, solicitor)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Sveta 2013/270/SZVP z dne 6. junija 2013 o spremembi Sklepa 2010/413/SZVP o omejevalnih ukrepih proti Iranu (UL L 156, str. 10) in Izvedbeno uredbo Sveta (EU) št. 522/2013 z dne 6. junija 2013 o izvajanju Uredbe (EU) št. 267/2012 o omejevalnih ukrepih proti Iranu (UL L 156, str. 3) razglasi za nična v delu, v katerem se nanašata na tožečo stranko; in
            
         
               —
            
            
               Toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog, v skladu s katerim Svet ni podal primerne in zadostne obrazložitve.
            
         
               2.
            
            
               Drugi tožbeni razlog, V skladu s katerim Svet ni izpolnil meril za vpis in/ali je storil očitno napako pri presoji z ugotovitvijo, da so ta merila izpolnjena v zvezi s tožečo stranko in/ali je vključil tožečo stranko brez zadostne pravne podlage.
            
         
               3.
            
            
               Tretji tožbeni razlog, v skladu s katerim Svet ni zaščitil pravice tožeče stranke do obrambe in do učinkovitega sodnega nadzora.
            
         
               4.
            
            
               Četrti tožbeni razlog, v skladu s katerim je Svet neupravičeno in nesorazmerno kršil temeljne pravice tožeče stranke, vključno z njeno pravico do varstva lastnine, poklicne dejavnosti in ugleda.